  Майя Бывальцева 22 195 нылпиос вордскизы 2015-тӥ арын Удмуртиын. 2014-тӥ арен ӵошатыса, со 80 покчиослы тросгес. Валля арын сярысь тросгес нуныос вордскизы элькунысь 5 муниципал кылдытэтъёсын. Тазалыкез утёнъя министерстволэн коллегиезлэн кенешоназ 3-тӥ южтолэзе со сярысь ивортӥз министр Алексей Чуршин. «1000 адямилы 14,6 нылпиос вордскизы. Приволжск федерал окургъя элькунмы 2-тӥ интыын. Асьмеды азьпалто Татарстан но Пермь шаер. Росси федерациын 15-тӥ интыын мынӥськомы. Ӵошатон вылысь, 2014-тӥ арын вордскемъёслэн лыдзыя Удмуртия Приволжск округын 4-тӥ интыын вал, кунын – 21-тӥ», - вераз Чуршин. Берло 7 аръёс ӵоже элькунын вордскемъёлэн лыдзы улонысь кошкемъёс сярысь тросгес луэ. Кылем арын 14 муниципал кылдытэтъёсын вордскемъёс уногес пусъемын. Улонысь кошкемъёслэн лыдзыя Удмуртия Приволжск федерал округысь 14 улосвылъёс пӧлын 13-тӥ интыын. Миым 19 533 адями кулӥз. 2014-тӥ арын сярысь 72 муртлы тросгес. Улонысь кошкемъёс ӧжытгес пусъемын 13 муниципал кылдытэтъёсын.   Тегъёс: Удмуртия вордскемъёс АлексейЧуршин улоныськошкемъёс  